Johanna Pyykkö

Johanna Pyykkö (født i 1984) er en svensk manusforfatter, filmregissør, produsent og filmklipper. Hun har finsk familiebakgrunn, vokste opp i Borås i Sverige, og flyttet senere til Norge.

Hun studerte på regilinjen ved Den norske filmskolen, og ble uteksaminert derfra i 2016. Kortfilmen Oslo Traffic var avgangsfilmen hennes.

Hennes kortfilm The Manila Lover ble i 2019 tatt ut til Kritikerukens konkurranseprogram under Filmfestivalen i Cannes. Denne filmen ble spilt inn sommeren 2018.

Per 2018 arbeidet hun også med sin første egne helaftens spillefilm, med arbeidstittelen Ebba & The Lover.

I 2018 ble hun og elleve andre kvinner tatt ut til å delta i Talent Norges og Norsk filminstitutts felles utviklingsprogram for kvinnelige filmskapere (UP), med programoppstart høsten 2018.

Filmografi

Som regissør og manusforfatter 

 2018: Min søster danser (kortfilm)
 2012: Lillasyster fixar kondomer (kortfilm – 14 min.)
 2011: Vi ska plocka Pascal i natt (kortfilm – 15 min.)

Som regissør 

 2016: Oslo Traffic (kortfilm – 22 min.)
 2012: Fruit Delivery (kortfilm basert på et manus av Erlend Loe)

Som manusforfatter 

 2019: Heimebane (TV-serie); 5 episoder av sesong 2

Som regiassistent 

 2017: Thelma (spillefilm regissert av Joachim Trier)

Referanser

Eksterne lenker 
 

Norske filmregissører
Norske manusforfattere
Norske filmprodusenter
Norske filmklippere